FI
L 102/66
Euroopan unionin virallinen lehti
17.4.2023
2 JAKSO
Sellaisten tavaroiden määrittely, joihin ei liity vaaraa, ja päätöksen N:o 4/2020 kumoaminen
5 artikla Kohde Tässä jaksossa vahvistetaan pöytäkirjan 5 artiklan 2 kohdan täytäntöönpanoa koskevat säännöt seuraavien seikkojen osalta: a) edellytykset, joiden täyttyessä katsotaan, että unionin ulkopuolelta Pohjois-Irlantiin tuotua tavaraa ei jalosteta kaupallisesti Pohjois-Irlannissa; b) edellytykset, joiden täyttyessä katsotaan, että Pohjois-Irlantiin unionin ulkopuolelta tuotuun tavaraan ei liity vaaraa, että se myöhemmin viedään unioniin.
6 artikla Muu kuin kaupallinen jalostaminen Pöytäkirjan 5 artiklan 2 kohdan ensimmäisen alakohdan a alakohdan ja kolmannen alakohdan soveltamiseksi tavaran jalostusta pidetään muuna kuin kaupallisena, kun a) henkilön, joka antaa kyseisestä tavarasta vapaaseen liikkeeseen luovuttamista koskevan ilmoituksen tai jonka puolesta tällainen ilmoitus annetaan, jäljempänä ’tuoja’, vuotuinen kokonaisliikevaihto viimeksi päättyneeltä kokonaiselta tilikaudelta on alle 2 000 000 Englannin puntaa; tai b) jalostaminen tapahtuu Pohjois-Irlannissa, ja sen ainoana tarkoituksena on i)
elintarvikkeiden myynti loppukuluttajalle Yhdistyneessä kuningaskunnassa;
ii) rakentaminen, jos jalostettujen tavaroiden on tarkoitus muodostaa pysyvä osa rakenteesta, jonka tuoja tai yksi toimintaa jatkava yksikkö rakentaa ja sijoittaa Pohjois-Irlantiin; iii) suora toimittaminen tuojalta tai yhdeltä toimintaa jatkavalta yksiköltä terveys- tai hoitopalvelujen vastaanottajalle Pohjois-Irlannissa; iv) tuojan tai yhden toimintaa jatkavan yksikön voittoa tavoittelematon toiminta Pohjois-Irlannissa, jossa jalostettua tavaraa ei myydä myöhemmin; tai v) tuojan tai yhden toimintaa jatkavan yksikön suorittama rehun loppukäyttö Pohjois-Irlannissa sijaitsevissa tiloissa.
7 artikla Edellytykset, joiden täyttyessä katsotaan, ettei vaarana ole tavaran myöhempi siirtäminen unioniin 1.
Tavaraan ei katsota liittyvän vaaraa, että se siirretään myöhemmin unioniin, jos sen ei tämän päätöksen 6 artiklan mukaisesti katsota olevan kaupallisen jalostuksen kohteena ja jos a) siinä tapauksessa, että on kyseessä Pohjois-Irlantiin suoraan muualta Yhdistyneestä kuningaskunnasta tuotu tavara, i)
unionin yhteisen tullitariffin mukaisesti maksettava tulli on nolla; tai
ii) tuojalle on annettu tämän päätöksen 9–11 artiklan mukaisesti lupa tuoda kyseinen tavara Pohjois-Irlantiin Yhdistyneessä kuningaskunnassa oleville loppukuluttajille myytäväksi tai loppukäyttöön, myös siinä tapauksessa, että kyseinen tavara on muun kuin kaupallisen jalostuksen kohteena tämän päätöksen 6 artiklan mukaisesti ennen kuin se myydään tai se päätyy loppukäyttöön loppukuluttajille; tai iii) se lähetetään pakettina ja aa) se on luonteeltaan muu kuin kaupallinen ja sen lähettää yksityishenkilö toiselle yksityishenkilölle, joka asuu Pohjois-Irlannissa; tai